21. Revidering af ramme for tilsyn i dagtilbud (Åben)
Tidl. politisk behandling BS-U, 05.04.22, pkt. 8
Forventet sagsgang
BS-U, ØK, BY
Lovgrundlag
Lov om ændring af dagtilbudsloven
SAGENS INDHOLD
Byrådet skal i denne sag tage stilling til en revidering af tilsynsrammen i dagtilbud i 
Favrskov Kommune. Den eksisterende tilsynsramme er senest godkendt af Byrådet 
i april måned 2022.
Kravene i Dagtilbudsloven til kommunernes tilsyn med dagtilbuddene er siden blevet skærpet. For 
fremadrettet at sikre en tilsynsramme, der på bedst mulig vis lever op til lovens intentioner om, at 
forvaltningen skal være tæt på hverdagen i dagtilbuddene, foreslår Børn og Kultur en mindre revidering af 
tilsynsrammen.
Revideringen medfører følgende ændringer i tilsynsrammen:

Tilsynet gennemføres på baggrund af en ITERS og [adresse] observation, hvert andet år. Det er disse 
observationstyper, som er anvendt ved kvalitetsmålinger i [adresse] siden 2019.

Tilsynene gennemføres af konsulenter fra Børn og Kultur som certificeres som ITERS og [adresse] 
observatører.

Tilsynet i de private- og selvejende daginstitutioner gennemføres ligesom i de kommunale 
daginstitutioner.

ITERS og ECERS observationerne foretages som uanmeldte tilsynsbesøg af tilsynsførende fra Børn 
og Kultur, hvorimod lederne i daginstitutionerne gennemfører anmeldte tilsyn i daginstitutionerne.

Der gennemføres et anmeldt og et uanmeldt tilsyn i alle daginstitutioner over en periode på to år.

[adresse], der afholdes mellem forvaltningen og lederteamet i hvert dagstilbudsområde 
hvert andet år, får et læringsorienteret fokus, og tilsynet med dagplejen som samlet organisation 
afholdes ligeledes som en kvalitetssamtale.

Børne og Skoleudvalget orienteres løbende om status og udvikling på baggrund af tilsynene.
Forslag til den reviderede tilsynsramme fremgår af bilag 1. 
VURDERING
Børn og Kultur vurderer, at Dagtilbudslovens intention om, at forvaltningen skal være tæt på dagtilbuddenes 
hverdag, bedst sikres ved, at tilsynene gennemføres af kommunens egne konsulenter frem for eksterne. 
Den faglige viden og konkrete indsigt i daginstitutionernes arbejde som afdækkes i forbindelse med 
tilsynene, vil give forvaltningen en bedre mulighed for at imødekomme tilsynets formål om på den ene side 
at føre kontrol med dagtilbuddene og samtidig understøtte det løbende arbejde med at udvikle kvaliteten i 
dagtilbuddene. 
Tilsynene gennemføres over en toårig periode. Dette sikrer en ressourcemæssige fordeling af opgaven i 
dagtilbuddene og forvaltningen og gør tilrettelæggelsen og gennemførelsen af tilsynene samt det 
efterfølgende arbejde mere fleksibelt. 
[adresse]: EMN-2021-02586
Dok-ID: 3508196
Sagsbehandler: abirc
Byråd
27. juni 2023  19:00
Tilsynet i daginstitutionerne vil forsat være baseret på [adresse] og ECERS-metoden. ITERS og ECERS blev 
første gang gennemført i 2019/2020 og senere i 2022 i kommunale- og selvejende daginstitutioner. 
Daginstitutionerne kender til metoden og resultaterne fra målingen i 2022 viser et generelt løft af kvaliteten 
af læringsmiljøerne i daginstitutionerne i forhold til resultaterne i 2019. 
Certificeringen af egne ITERS og ECERS observatører i forvaltningen gør det samtidig muligt, at 
forvaltningen kan basere tilsynet i de selvejende- og private daginstitutioner på en ITERS og [adresse] 
måling, hvilket ikke er tilfældet i dag. Dette sikrer en ensartet metode, således at tilsynet i de private 
institutioner er på samme niveau som tilsynet i de kommunale institutioner. 
Børn og Kultur vurderer, at det vil styrke lovens intention og afspejle dagtilbuddenes reelle hverdag, hvis 
ITERS og ECERS observationerne foretages uanmeldt. Det forudsætter en gennemsigtig proces for 
dagtilbuddene, så det er tydeligt, hvad tilsynsprocessen indeholder, og hvad dagtilbuddene kan forvente at 
blive vurderet på. 
Tilsynet i dagtilbuddene tilpasses løbende til praksis, indsatsområder og politiske vedtagende mål. Børn og 
Kultur vurderer, at det vil smidiggøre arbejdsgangen omkring tilsynet, hvis kompetencen til løbende at 
tilpasse tilsynsrammen delegeres til Børn og Kultur, forudsat at tilsynsrammen offentliggøres på 
kommunens hjemmeside. 
ØKONOMI
Byrådet har tidligere bevilliget anlægsmidler til køb af ITERS og ECERS målinger eksternt.  Ved seneste 
måling bevilligede Børne- og Skoleudvalget en anlægsbevilling på 550.000 kr. og et tilsvarende beløb blev 
finansieret af dagtilbudsområdet til at afholde udgiften til ekstern leverandør UCN. 
Staten har DUT-kompenseret kommunerne for den nye lovpligtige tilsynsopgave. Favrskov Kommunes 
andel af disse DUT-midler er 209.000 kr. årligt. Midlerne er tilført til dagtilbudsområdets budget og 
anvendes til at finansiere dele af tilsynet. Tidligere er midlerne også blevet anvendt til at finansiere dele af 
tilsynet. Den resterende udgift til tilsynet afholdes inden for dagtilbudsområdets eksisterende budget.
INDDRAGELSE
Områdelederne i dagtilbud har haft mulighed for at kommentere på revideringen af tilsynsrammen. 
INDSTILLING
Direktøren for Børn og Kultur indstiller til Byrådet:
1.
At ”Forslag til revideret ramme for tilsyn i dagtilbud” godkendes. 
2.
At det godkendes, at kompetencen til fremover at tilpasse tilsynsrammen delegeres til Børn og 
Kultur.
BESLUTNING
Børne- og Skoleudvalget, 6. juni 2023:
Fraværende: Ingen
Ad 1. Indstilles godkendt med den tilføjelse, at Børne- og Skoleudvalget orienteres om erfaringerne fra 
andre kommuner med systematiske kvalitetsobservationer i dagplejen. 
Ad 2. Indstilles godkendt. 
Økonomiudvalget, 20. juni 2023:
Fraværende: Bente Hermansen
Indstillingerne fra Børne- og Skoleudvalget indstilles godkendt. 
Byrådet, 27. juni 2023:
Fraværende: Tobias Schultz
Godkendt.
Bilag
1.
Forslag til revideret ramme for tilsyn i dagtilbud (februar 2023) (3508088)
